wickkiey/tamil-wikipedia-chunked huggingface dataset:
# 1995 கொடியன்குளம் வன்முறை

## விசாரணைகள்

### குடிமை உரிமைகளுக்கான மக்கள் ஒன்றியம்

தூத்துக்குடி மாவட்டத்துக்கு மக்கள் சிவில் உரிமைக் கழகத்தின் வழக்கறிஞர்கள் வருகை தந்தனர். அருவாள்கள், கம்பிகள், சுத்தியல், கோடாரிகளால் கிராம மக்களை போலீசார் தாக்கி சொத்து சேதம் விளைவித்ததாக அவர்கள் தெரிவித்தனர். உலோக உணர்வி மூலம் தங்க நகைகளை கண்டறிந்து காவலர்கள் திருடிச் சென்றனர். இந்த நிகழ்வு குறித்து நடுவண் புலனாய்வுச் செயலகம் (சிபிஐ) விசாரணை நடத்தவேண்டும் என்றும், வன்முறைக்கு காரணமான மாவட்ட ஆட்சியர் மீது நடவடிக்கை எடுக்க குடியரசுத் தலைவர் உத்தரவிட வேண்டும் என்று தூத்துக்குடி மாவட்ட மக்கள் சிவில் உரிமைக் கழகம் கோரிக்கை விடுத்தது.
# 1995 கொடியன்குளம் வன்முறை

## விசாரணைகள்

### கோமதிநாயகம் ஆணையம்

இந்த நிகழ்வில் பாதிக்கப்பட்ட மக்களுக்கு சுமார் ₹ 17 லட்சம் நிதி உதவி அளிக்க தமிழ்நாடு அரசு உத்தரவு இட்டது. முன்னாள் மாவட்ட நீதியரசர் பி. கோமதிநாயகத்தை ஒருநபர் விசாரணை ஆணையராக அரசு நியமித்தது. கோமதிநாயகம் கலவரத்தால் பாதிக்கப்பட்ட பகுதிகளை நேரில் பார்வையிட்டார். கொடியங்குளத்தில் உள்ள ஒரு வீட்டில் மட்டும் விசாரணை நடத்திய நிலையில், ஆணையத்தைப் புறக்கணிக்கிறோம் என்று மக்கள் கூறியதும் உடனடியாக அங்கிருந்து சென்றுவிட்டார்.
# விளிஞ்சியம்பாக்கம் ஏரி

**விளிஞ்சியம்பாக்கம் ஏரி** (*Vilinjiyambakkam Lake*) இந்திய மாநிலமான தமிழ்நாட்டின் சென்னை, ஆவடியில் உள்ள பொதுப் பணித்துறைக்குச் சொந்தமான ஏரியாகும். இங்கு பயங்குடி மக்கள் வாழ்கின்றனார்.. மழை காலங்களில் இந்த ஏரி நிரம்பியிருக்கும். 91 ஏக்கர் பரப்பளவிற்கு பரந்து விரிந்திருந்த இந்த ஏரி புதிய ஆரமிப்பாளர்களால் ஆக்ரமிக்கப்பட்டு பாதியாகச் சுருங்கிவிட்டது.  
திருவள்ளூர் மாவட்டம் ஆவடி மாநகராட்சியில் தற்போது இந்த ஏரி 60 ஏக்கர் பரப்பளவில் அமைந்துள்ளது. கோடை காலத்தில் வறண்டு காணப்படும் இந்த ஏரி சமீப வருடங்களில் கழிவுநீர் மற்றும் குப்பைகளை கொட்ட பயன்படுத்தப்படுகிறது.
# கொரிய ஈப்பிடிப்பான்

**கொரிய ஈப்பிடிப்பான்** அல்லது **மஞ்சள் பிட்ட ஈப்பிடிப்பான்** [Yellow-rumped flycatcher (*பிசெடுலா சாந்தோபைஜியா*)] என்பது கிழக்காசியப் பகுதிகளில் (குறிப்பாக, தென்கிழக்கு சீனா, கொரியா) இனப்பெருக்கம் செய்யும் ஓர் ஈப்பிடிப்பான் இனத்தைச் சேர்ந்த குருவி ஆகும். இந்தியத் துணைக்கண்டத்திற்கு மிகவும் அரிதாக வலசை வரும் இது சென்னையை அடுத்த நன்மங்கலம் வனப்பகுதியில் பதிவு செய்யப்பட்டுள்ளது. இது மங்கோலியா, டிரான்ஸ்பைக்கால், தெற்கு சீனா, கொரியா மற்றும் மேற்கு யப்பான் உள்ளிட்ட கிழக்காசியாவில் இனப்பெருக்கம் செய்கிறது. மலாய் தீபகற்பம் மற்றும் தெற்காசியாவின் சில பகுதிகளில் குளிர்காலத்தில் காணப்படும்.
# கொரிய ஈப்பிடிப்பான்

## சூழலியல்

கொரிய ஈப்பிர்ப்பான் இனப்பெருக்கப் பகுதியாக மஞ்சூரியா, கொரியா மற்றும் சீனா உள்ளது. சியாக்சிகான் பகுதியில் கூடு கட்டுவது முக்கியமாக மே மற்றும் சூன் மாதங்களில் நடைபெறுகிறது. இவை முக்கியமாக மலைகளின் அடிவாரத்தில் உள்ள தாழ்வான பள்ளத்தாக்குகளில் இனப்பெருக்கம் செய்கின்றன. ஒரு இணையின் வரம்பு சுமார் 2000-5000 சதுர மீ. ஆகும். பெண் மட்டும் மூன்று முதல் நான்கு நாட்களில் கூடு கட்டும். ஒரு கூட்டில் 4 முதல் 7 முட்டைகள் வரை இருக்கும். இந்த முட்டைகளை பெண் ஈப்பிடிப்பான் மட்டும் சுமார் 11-12 நாட்களுக்கு அடைகாக்கும். குஞ்சுகளுக்கு உணவளிக்க முதிர்ச்சியடைந்த பறவைகள் கூட்டிலிருந்து சுமார் 70 மீட்டர் (230 அடி) தூரம் சென்று உணவு தேடும். 14-15 நாட்களுக்குப் பிறகு இளம் குஞ்சுகள் பறந்து செல்லும். இது 1989ஆம் ஆண்டு மத்திய இந்தியாவில் குளிர்காலத்தில் முதன்முதலில் இந்தப் பறவை கண்டறியப்பட்டது. இதன் பின்னர் தென்மேற்கு இந்தியா மற்றும் இலங்கையில் குளிர்காலத்தில் கண்டறியப்பட்டது.  
சீனாவில், இந்தப் பறவையில், புற ஒட்டுண்ணீயான ப்ரோடெரோத்ரிக்சு மெகாகௌலா முதலில் கண்டுபிடிக்கப்பட்டு விவரிக்கப்பட்டது.
# 2004 காளப்பட்டி வன்முறை

**2004 காளப்பட்டி வன்முறை** (*2004 Kalapatti violence*) என்பது 2004, மே, 16 அன்று தமிழ்நாட்டின், காளப்பட்டி கிராமத்தில் ஆதிக்க சாதி கிராம மக்களால் தலித்துகளுக்கு எதிராக நிகழ்த்தபட்ட வன்முறையைக் குறிக்கிறது. சுமார் 100 தலித் வீடுகளானது 200 கிராமவாசிகளைக் கொண்ட கும்பலால் எரிக்கப்பட்டன. தலித் பெண்களுக்கு எதிரான பாலியல் வன்கொடுமைகள் நிகழ்த்தப்பட்டதாகவும், தப்பிக்க முயன்ற தலித்துகள் தாக்கப்பட்டதாகவும் அறிக்கைகள் கூறுகின்றன. இந்தத் தாக்குதல்கள் சுமார் 2 மணி நேரம் நீடித்தது. இந்த வன்முறையில் 14 பேர் பலத்த காயமடைந்தனர், இதில் ஒருவரின் கை வெட்டப்பட்டதாக கூறப்படுகிறது.  
கிராமத்தில் உள்ள தலித்துகள் 2004 இந்திய மக்களவைத் தேர்தலைப் புறக்கணித்ததைத் தொடர்ந்து பதட்டங்கள் தொடங்கியதாகக் கூறப்படுகிறது, ஏனெனில் அவர்களின் சில மனக் குறைகள் கண்டுகொள்ளப்படாமல் இருந்தன. பாஜக பொதுச் செயலாளர் அந்தக் கிராமத்திற்குச் சென்றபோது தலித்துகள் அவர்களைக் கண்டுகொள்ளாமல் இருந்ததால், அது ஆதிக்க சாதி கிராம மக்களையும், பாரதிய ஜனதா கட்சியினரையும் கோபப்படுத்தியதாகக் கூறப்படுகிறது. டாக்டர். அம்பேத்கரின் பிறந்தநாளைக் கொண்டாட சுவரொட்டி ஒட்டிக்கொண்டிருந்த தலித் இளைஞருக்கு எதிரான தாக்குதல் மற்றும் ஆட்டோ ரிக்சாவில் தலித் இளைஞர்களுக்கும் ஆதிக்க சாதியினருக்கும் இடையே தகராறு போன்றவை மற்ற சம்பவங்களிலும் இதில் அடங்கும்.  
பொதுத் தேர்தல் முடிவுகள் அறிவிக்கப்பட்ட சில நாட்களுக்கு பிறகு தலித்துகள் மீதான தாக்குதல்கள் தொடங்கின. பாஜக வேட்பாளரின் தோல்விக்கு தலித்துகள் மீது குற்றம் சாட்டி தாக்குதல் நடத்தப்பட்டதாக கூறப்படுகிறது என ஐக்கிய அமெரிக்க மாநிலங்களின் ஜனநாயகம், மனித உரிமைகள் மற்றும் தொழிலாளர் பணியகத்தின் குறிப்பானது தெரிவித்தது. விடுதலைச் சிறுத்தைகள் கட்சித் தலைவர் தொல். திருமாவளவன், இந்தியப் பொதுவுடமைக் கட்சி (மார்க்சிஸ்ட்) மற்றும் இந்திய பொதுவுடமைக் கட்சியின் தலைவர்கள் வன்முறைக்கு பாஜக மீது குற்றம் சாட்டினர்.
# 2004 காளப்பட்டி வன்முறை

## பின்னணி

காளப்பட்டி கிராமம் கோயம்புத்தூர் மாவட்டத்தில் அமைந்துள்ளது. கிராமத்தில் அரசியல் மற்றும் பொருளாதார ரீதியாக பலம் வாய்ந்த கவுண்டர் சாதியின் 2,000 குடும்பங்களை உள்ளடக்கிய கிராமம். தலித் மக்கள் வாழும் பகுதியில் அருந்ததியர் சாதியைச் சேர்ந்த 250 குடும்பங்களும் பறையர் சாதியைச் சேர்ந்த 10 குடும்பங்களும் போயர் சாதியைச் சேர்ந்த 150 குடும்பங்களும் இருந்தன.
# 2004 காளப்பட்டி வன்முறை

## பின்னணி

### சாதி பாகுபாடு

வன்கொடுமைக்கு எதிரான உலக அமைப்பின் கூற்றின்படி, கிராமத்தில் உள்ள தலித் சமூகத்தைச் சேர்ந்தவர்கள் ஆதிக்க சாதியினர் வாழும் தெருக்களில் நடக்க அனுமதிக்கப்படவில்லை. கிராமத்தில் உள்ள மாரியம்மன் கோயிலுக்குள் நுழைய அனுமதிக்கப்படவில்லை. தலித்துகளுக்கு எதிராக சாதிய அவதூறுகள் மற்றும் மிரட்டல்கள் அடிக்கடி செய்யப்பட்டன. மேலும் அவர்கள் தங்கள் தாழ் நிலையைக் குறிக்கும் விதமாக பொது இடங்களில் தலையைக் குனிந்து கொண்டிருக்க வேண்டிய கட்டாயம் இருந்தது. தலித் பெண்கள் அடிக்கடி பாலியல் வன்கொடுமைக்கும், துன்புறுத்தலுக்கும் ஆளாகினர். தலித்துகளுக்கு தேனீர் கடைகளில் இரட்டைக் குவளை முறை பயன்பாட்டில் இருந்தது.
# 2004 காளப்பட்டி வன்முறை

## பின்னணி

### தேர்தல் புறக்கணிப்பு

2004 இந்தியப் பொதுத் தேர்தலின் போது, கிராமத்தில் உள்ள தலித்துகள், தங்களின் பல பிரச்சனைகள் தீர்க்கப்படாமல் இருப்பதால், தேர்தலைப் புறக்கணிக்கப் போவதாக அறிவித்தனர். தலித் சமூகத்தினரின் முக்கிய கோரிக்கைகளில் ஒன்றாக, பல ஆண்டு கோரிக்கையாக உள்ள கிராமத்தின் பொதுக் கோவிலுக்குள் தாங்களை நுழைய அனுமதிக்க வேண்டும் என்பது ஆகும். அப்பகுதியில் உள்ள தலித்துகள் மீது கணிசமான செல்வாக்கை செலுத்திய மாநில அரசோ அல்லது சங்க பரிவாரங்களோ இந்த விசயத்தில் எதுவும் செய்யாமல் இருந்தன. அதனால், தேர்தலைப் புறக்கணிக்கும் முடிவெடுத்து அதன் வழியாக தலித் மக்கள் தங்கள் எதிர்ப்புத் தெரிவித்தனர். பாரதிய ஜனதா கட்சியின் மாநிலத் தலைவர் கிராமத்திற்குச் சென்றபோது, தலித்துகள் அவர்களை கண்டுகொள்ளாமல் இருந்தது பாஜக தொண்டர்களை கோபப்படுத்தியது. தலித் சமூகத்தின் தேர்தல் புறக்கணிப்பு முடிவை உள்ளூர் ஆதிக்க சாதியினரும் எதிர்த்தனர். தேர்தலில் பாஜக வேட்பாளர் சி. பி. இராதாகிருஷ்ணன் இந்திய கம்யூனிஸ்ட் கட்சியின் கே. சுப்பராயனிடம் தோல்வியடைந்தார். கவுண்டர் சமூகத்தை சேர்ந்த சுப்பராயனும் கிராமத்துக்கு பிரச்சாரம் செய்யவோ, மக்களின் குறைகளைக் கேட்கவோ வரவில்லை.
# 2004 காளப்பட்டி வன்முறை

## தாக்குதல்கள்

2004, மே, 16 அன்று காளப்பட்டி கிராமத்தில் உள்ள புது காலனி, சாஸ்திரி நகர் ஆகிய தலித் மக்கள் வாழும் பகுதிகளில் வாள்கள், கம்பிகள் மற்றும் பிற ஆயுதங்களுடன் 200 ஆதிக்க சாதி கிராம மக்கள், தேர்தல் நடந்த பதினைந்து நாட்களுக்குள் தாக்குதல் நடத்தினர். சுமார் 100 வீடுகளை சூறையாடியதோடு, வீட்டு உபயோகப் பொருட்களையும் தொலைக்காட்சிப் பெட்டிகளையும் சேதப்படுத்தினர். தலித் மக்கள் தங்கள் பாதுகாப்பிற்காக ஓடியபோது, அரிவாள், இரும்பு கம்பிகள், நீண்ட தடிகள், கத்திகள் போன்றவற்றால் தாக்கப்பட்டனர். இரண்டு மணி நேரம் நீடித்த இந்த தாக்குதல்களில் 75 வயது முதியவர் உட்பட 14 பேர் படுகாயமடைந்து மருத்துவமனையில் அனுமதிக்கப்பட்டனர். பல பெண்கள் பாலியல் வன்கொடுமைக்கு ஆளானதாகவும், தாக்குதல் நடத்தியவர்கள் அவர்களை அவதூறான வார்த்தைகளால் திட்டியதாகவும் கூறப்படுகிறது. 100 வீடுகள் முற்றாக எரிந்து தரைமட்டமாக்கப்பட்டதாகவும், தாக்குதல் நடத்தியவர்களில் சிலர் தலித் பெண்களைத் துன்புறுத்தியதாகவும், வீடுகளில் இருந்த நகை, பணம் போன்றவை கொள்ளையடித்ததாகவும் தெரிவிக்கப்பட்டது.  
இனவெறி தொடர்பான ஐக்கிய நாடுகளின் சிறப்பு அறிக்கையாளரின் 2005 ஆண்டு அறிக்கையின்படி, ஆதிக்க சாதி கிராம மக்கள் தலித்துகளை தரையில் தள்ளி, அவர்களை இழிவான சாதிச் சொற்களைப் பயன்படுத்தி திட்டி மிதித்துள்ளனர். தலித் பெண்களின் புடவைகள் உருவப்பட்டன. இன்னொரு சந்தர்ப்பத்தில், 8 மாத கைக்குழந்தை சுவரில் தூக்கி எறியப்பட்டது, 75 வயது முதியவர் தாக்கப்பட்டார், ஒரு நடுத்தர வயதுப் பெண் தன் மகனைக் காக்க முயன்றபோது தலையில் தாக்கப்படார். கிட்டத்தட்ட 100 வீடுகள் எரிக்கப்பட்டன. மேலும் தலித்துகளின் கால்நடைகளும் கொல்லப்பட்டன.  
தாக்கப்பட்ட இடங்களில் ஆதித்தமிழர் விடுதலை முன்னணியின் அலுவலகங்களும் அடங்கும். பி. ஆர். அம்பேத்கரின் ஒளிப்படம் எரிக்கப்பட்டதாக கூறப்படுகிறது. மக்கள் கண்காணிப்பகம்-தமிழ்நாடு, சிவில் உரிமைகளுக்கான மக்கள் பேராயத்துக்கான தமிழ்நாடு பிரிவு மற்றும் தலித் மனித உரிமைகள் கண்காணிப்பகம் போன்ற பல உண்மை கண்டறியும் குழுக்களின் அறிக்கைகளின்படி பல்கலைக்கழக, பள்ளி மாற்று சான்றிதழ்கள் மற்றும் நிலப் பட்டாக்கள் இதில் எரிக்கப்பட்டுள்ளன. இந்த குழுக்களின் அறிக்கையின்படி, தாக்குதல் நடத்தியவர்கள் தலித் மக்களுக்கு சொந்தமான கால்நடைகளை கூட விட்டு வைக்கவில்லை.  
காளப்பட்டி கிராமத்தைச் சேர்ந்த பல தலித் மக்கள் தாக்குதலுக்கு பயந்து பக்கத்து கிராமங்களுக்கு தப்பிச் சென்றனர். தலித் மக்களுக்கான நிவாரணப் பணிகளுக்காக அரசு ₹ 20 லட்சம் ஒதுக்கியது. ஆனால் உடனடி இழப்பீடாக ₹ 2,42,000 மட்டுமே வழங்கப்பட்டது. இருந்த போதிலும், தலித்துகள் எரிக்கப்பட்ட பொருட்களை மறைக்க காவல்துறையினரால் கட்டாயப்படுத்தப்பட்டதாகவும், அட்டூழியங்களின் அளவைக் குறைக்க முயற்சிப்பததாகவும் செய்திகள் வந்தன.
# 2004 காளப்பட்டி வன்முறை

## கைதுகள்

54 பேரை காவல் துறையினர் கைது செய்து, அவர்கள் மீது வன்கொடுமைத் தடுப்புச் சட்டம் மற்றும் இந்திய தண்டனைச் சட்டம் ஆகியவற்றின் கீழ் வழக்குப் பதிவு செய்யப்பட்டது. கிராமத்தில் இருந்து வெறும் 7 கிலோமீட்டர் தொலைவில்தான் காவல் நிலையம் உள்ளது. ஆனால் தாக்குதல் நடந்த 2.5 மணி நேரத்திற்குப் பிறகுதான் காவல் துறையினர் நிகழ்விடத்திற்கு வந்ததாக ஆய்வுக் குழுக்கள் கூறினர். ஆனால் சில தலித் இளைஞர்கள் தாக்கிய கும்பல் நிகழ்விடத்தில் இருந்தபோதே காவல்துறையில் புகார் அளித்தனர்.
# 2004 காளப்பட்டி வன்முறை

## விசாரணைகள்

அமெரிக்க ஜனநாயகம், மனித உரிமைகள் மற்றும் தொழிலாளர் பணியகம், தங்கள் வேட்பாளரின் தோல்விக்கு ஆதிக்க சாதியைச் சேர்ந்தவர்கள் தலித்துகள் மீது பழி சுமத்தியதால் இந்த வன்முறை நடந்ததாகக் கூறப்படுகிறது என அறிவித்தது.  
தேர்தலைப் புறக்கணித்ததற்காக பாஜகவின் அப்போதைய பொதுச் செயலாளரான சி. பி. இராதாகிருஷ்ணன் "பின்னர் அவர்களை பார்த்துக்கொள்ளுவோம்" என்று மிரட்டியதாக உள்ளூர் கிராம மக்கள் குற்றம் சாட்டினர். வன்முறைக்குப் பிறகு கிராமத்துக்குச் சென்ற தலித் தலைவர் தொல். திருமாவளவன் வன்முறைக்கு பாரதீய ஜனதா கட்சிதான் காரணம் என்று குற்றம் சாட்டினார். இந்தியப் பொதுவுடமைக் கட்சி (மார்க்சிஸ்ட்) மற்றும் இந்திய பொதுவுடமைக் கட்சி உறுப்பினர்களும் பாஜகவை குற்றம் சாட்டினர். மேலும் குற்றத்தில் தொடர்புடைய அனைவரையும் கைது செய்ய வேண்டும் என்றும் தாக்குதலில் பாதிக்கப்பட்டவர்களுக்கு இழப்பீடு வழங்க வேண்டும் என்றும் வலியுறுத்தினர்.  
இந்துத்துவா சக்திகள் அருந்ததிய இளைஞர்களை பயன்படுத்தி கோவைக்கு உள்ளேயும் வெளியேயும் தாக்குதல்களிலும், வன்முறைச் செயல்களில் ஈடுபட்டு வந்தனர். பாரதிய ஜனதா கட்சி தனது இடத்தைத் தக்கவைத்துக் கொள்ள முயற்சித்த தேர்தலை தலித்துகள் புறக்கணித்ததால், அருந்ததியர்களின் மீதான தனது பிடியை தொடர்ந்து இழந்து வரும் சங்கப் பரிவாரத்தின் ஏமாற்றத்தையே இந்த நிகழ்வு காட்டுவதாக தலித் தலைவர்கள் தெரிவித்தனர்.
# 2004 காளப்பட்டி வன்முறை

## மேலும் பார்க்கவும்

- 1997 மேலவலவு படுகொலை
- 2012 தருமபுரி வன்முறை
# தேர்வாய் கண்டிகை நீர்த்தேக்கம்

**தேர்வாய் கண்டிகை நீர்த்தேக்கம்** (*Thervoy Kandigai reservoir*) இந்தியாவின் தமிழ் நாட்டிலுள்ள சென்னை நகரின் குடிநீர் தேவையை பூர்த்தி செய்வதற்காக கட்டப்பட்ட ஐந்தாவது பெரிய நீர்த்தேக்கமாகும். திருவள்ளூர் மாவட்டத்தில் உள்ள தேர்வாய் கண்டிகை மற்றும் கண்ணங்கோட்டை ஏரிகளை இணைத்து இந்த நீர்த்தேக்கம் கட்டப்பட்டது. 2020 ஆம் ஆண்டு நவம்பர் 21 அன்று இந்தியாவின் உள்துறை அமைச்சர் அமித் சாவால் நாட்டுக்கு அர்ப்பணிக்கப்பட்டது. நீர்த்தேக்கத்தின் நீர்மட்டம் 2021 மார்ச் மாதம் 11 அன்று முதல் முறையாக அதன் முழு கொள்ளளவை எட்டியது.
# தேர்வாய் கண்டிகை நீர்த்தேக்கம்

## வரலாறு

சென்னை மாநகரின் பெருகி வரும் குடிநீர் தேவையை தீர்க்க 2012 ஆம் ஆண்டு தேர்வாய் கண்டிகை நீர்த்தேக்கத்தை அப்போதைய முதல்வர் ஜெ.ஜெயலலிதா அறிவித்தார். திருவள்ளூர் மாவட்டத்தில் 1485 ஏக்கர் நிலம் கையகப்படுத்தப்பட்டு 380 கோடி ரூபாய் மதிப்பில் நீர்த்தேக்கம் கட்டப்பட்டது. நிலம் கையகப்படுத்துவதில் சிக்கல்களை எதிர்கொண்டதால் இந்த திட்டம் நிறைவேற தாமதமானது பின்னர் 2018 ஆம் ஆண்டுக்குள் மீண்டும் தொடங்கப்பட்டது
# தேர்வாய் கண்டிகை நீர்த்தேக்கம்

## நோக்கம்

கிருட்டிணாவிலிருந்து வரும் உபரி நீரை கண்டலேறு-பூண்டி கால்வாயில் சேமிப்பதற்காக இந்த நீர்த்தேக்கம் திட்டமிடப்பட்டது. 8.6&nbsp;கி.மீ நீளமுள்ள ஒரு கால்வாய் அக்கால்வாயில் இருந்து தண்ணீர் எடுக்க கட்டப்பட்டது. இந்த நீர்த்தேக்கத்தில் 1 டி.எம்.சி தண்ணீரை சேமிக்க முடியும்
# தேர்வாய் கண்டிகை நீர்த்தேக்கம்

## மேலும் பார்க்கவும்

- புழல் ஏரி
- சென்னையில் பறவைகள்
# குல்பூசண் ஜாதவ்

**குல்பூசண் ஜாதவ்** (**Kulbhushan Sudhir Jadhav**) (உசைன் முபாரக் படேல் என்று பாகிஸ்தானியர்களால் குற்றம் சாட்டப்பட்டவர்) (பிறப்பு: 16 ஏப்ரல் 1970) இந்தியக் கடற்படையில் 1987–2001 காலத்தில் கமாண்டராக பணியாற்றிய முன்னாள் அதிகாரி ஆவார். இவர் பாகிஸ்தானின் நாட்டின் பலுசிஸ்தான் மாகாணத்தில் இந்தியாவின் ஆராய்ச்சி மற்றும் பகுப்பாய்வுப் பிரிவிற்காக உளவு பார்த்ததாகக் பாகிஸ்தான் இராணுவத்தால் குற்றம் சாட்டப்பட்டு கைது செய்யப்பட்டார் என்று பாகிஸ்தான் அரசாங்கம் குற்றம் சாட்டியுள்ளது. ஏப்ரல் 10, 2017 அன்று குல்பூசன் ஜாதவ் ஈரானிலிருந்து பாகிஸ்தானுக்கு கடத்திச் செல்லப்பட்டதாக இந்திய வெளியுறவு அமைச்சகம் விளக்கம் அளித்தது. குல்பூசண் யாதவ் இந்திய கடற்படையில் தளபதியாக இருந்ததாகவும், பாகிஸ்தானுக்குள் நாசகார நடவடிக்கைகளில் ஈடுபட்டதாகவும், பலுசிஸ்தானில் உளவுத்துறைக்கு எதிரான நடவடிக்கையின் போது 3 மார்ச் 2016 அன்று கைது செய்யப்பட்டதாகவும் பாகிஸ்தான் அரசாங்கம் கூறியது. ஆனால் இந்திய அரசு குல்பூசண் ஜாதவை முன்னாள் கடற்படை அதிகாரி என்றும், தற்போது இந்திய இராணுவத்துடன் அவரிடம் தொடர்புகள் ஏதும் இல்லை என்றும், ஈரானில் இருந்த அவரை பாகிஸ்தான் படைகள் பலுசிஸ்தானுக்கு கடத்திச் சென்றதாக இந்திய அரசு கூறுது.  
இந்திய அரசாங்கம் ஜாதவை ஒரு முன்னாள் கடற்படை அதிகாரியாக அங்கீகரித்தது, ஆனால் அவருடனான தற்போதைய தொடர்புகளை மறுத்தது மற்றும் அவர் முன்கூட்டிய ஓய்வு பெற்றதாகவும், ஈரானில் இருந்து கடத்தப்பட்டதாகவும் கூறியது  
10 ஏப்ரல் 2017 அன்று பாகிஸ்தான் இராணுவ நீதிமன்றம் குல்பூசண் ஜாதவிற்கு மரண தண்டனை விதித்தது. On 18 May 2017, the International Court of Justice stayed the execution pending the final judgement on the case. குல்பூசண் ஜாதவின் தண்டனை எதிர்த்து பாகிஸ்தான் உச்ச நீதிமன்றத்தில் மேல்முறையீடு செய்வதற்கு வசதியாக இந்தியாவின் வழக்கறிஞர்களை வைத்த்து வாதட அனுமதிக்கக் கோரும் இந்தியாவின் கோரிக்கையை பாகிஸ்தான் அரசு தள்ளுபடி செய்தது. Pakistan granted consular access to India, once. However subsequent requests were blocked.
குல்பூசன் ஜாதவின் மரண தண்டனை வழக்கில் 18 மே 2017 அன்று அனைத்துலக நீதிமன்றம் இந்த வழக்கில் இறுதித் தீர்ப்பு அளிக்கப்படும் வரை பாகிஸ்தான் அரசு மரணதண்டனையை நிறுத்தி வைக்குமாறு தீர்ப்பு வழங்கியது.  
இராஜதந்திர உறவுகள் மீதான வியன்னா மாநாடு தீர்மானத்தின் படி மரண்டதண்டனை விதிக்கப்பட்ட குல்பூசண் ஜாதவ் தன் தரப்பு நியாத்தை நீதிமன்றத்தில் எடுத்துரைக்க வழக்கறிஞரை நியமிக்க இந்தியா கோரியதை அனைத்துலக நீதிமன்றம் 17 சூலை, 2019-இல் ஏற்றுக் கொண்டது. மேலும் குல்பூஷன் ஜாதவ் மீதான விசாரணை மற்றும் தண்டனையின் முழு செயல்முறையையும் பாகிஸ்தான் மறுபரிசீலனை செய்ய வேண்டும் மற்றும் இந்தியாவுக்கு தூதரக அணுகலை வழங்க வேண்டும் என்று அது தீர்ப்பளித்தது.
# பகிரப்பட்ட பிரபஞ்சம்

**பகிரப்பட்ட பிரபஞ்சம்** அல்லது **பகிரப்பட்ட உலகம்** என்பது ஒரு கற்பனைப் பிரபஞ்சத்தின் ஆக்கப்பூர்வமான படைப்புகளின் தொகுப்பாகும், அங்கு ஒன்றுக்கும் மேற்பட்ட எழுத்தாளர்கள் அல்லது கலைஞர்களால் தனித்து நிற்கக்கூடிய ஒரு படைப்பிற்குப் பங்களிக்கின்றது. இந்த பிரபஞ்சம் அறிவியல் புனைவு போன்ற வகையில் உருவாக்கப்படுகின்றது. இந்த பகிரப்பட்ட பிரபஞ்சம் என்ற சொல் வரைகதை புத்தக வெளியீட்டாளரால் உருவாக்கப்பட்ட ஒட்டுமொத்த சூழலைப் பிரதிபலிக்க பயன்படுத்தப்படும் சொல் ஆகும்.
# வைரனூர்

**வைரனூர்** (*Varianur*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 635 301. இது பி. பள்ளிப்பட்டி ஊராட்சிக்கு உட்பட்டது.
# வைரனூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாப்பிரெட்டிப்பட்டியில் இருந்து 12 கிலோமீட்டர் தொலைவிலும் தொலைவிலும் உள்ளது.
# வைரனூர்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் 26 வீடுகளும் 99 மக்களும் வாழ்கின்றனா். இதில் 50 ஆண்களும், 49 பெண்களும் ஆவா்.
# வெள்ளாளபட்டி

**வெள்ளாளபட்டி** (*Vellalapatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643525. இது வெலம்பட்டி ஊராட்சிக்கு உட்பட்டது.
# வெள்ளாளபட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 37 கிலோமீட்டர் தொலைவிலும், பாப்பிரெட்டிப்பட்டியில் இருந்து 12 கிலோமீட்டர் தொலைவிலும் தொலைவிலும் உள்ளது.
# வெள்ளாளபட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் 156 வீடுகளும் 609 மக்களும் வாழ்கின்றனா். இதில் 331 ஆண்களும், 278 பெண்களும் ஆவா்.
# டேவ்மாவோயிட்டு

**டேவ்மாவோயிட்டு (Davemaoite)** என்பது உயர் அழுத்த கால்சியம் சிலிக்கேட் பெரோவிசுக்கைட்டு <chem>CaSiO3</chem>வகை தனித்துவமான கனசதுரப் படிக அமைப்பைக் கொண்ட கனிமம் ஆகும்.  
பூமியின் மேலோட்டின் கீழடுக்கிள் உள்ள மூன்று முக்கிய தாதுக்களில் இதுவும் ஒன்றாகும். இக்கனிமத்தின் இருப்பானது அங்குள்ள பொருட்களில் 5-7% ஆகும். குறிப்பிடத்தக்க வகையில், இக்கனிமமானது யுரேனியம் மற்றும் தோரியம் ஆகியவற்றை வழங்க முடியும். இக்கனிமத்தில் காணப்படும் கதிரியக்க ஓரிடத்தான்<nowiki/>கள் கதிரியக்கச் சிதைவின் மூலம் வெப்பத்தை உருவாக்குவதால், இக்கனிமமானது புவியின் இந்த அடுக்குப் பகுதி வெப்பமடைவதற்கு பெரிதும் உதவுகிறது.  
இக்கனிமம் ஆய்வகத்தில் செயற்கையாக உருவாக்கப்பட்டதுஇ. ஆனால், பூமியின் மேலடுக்கில் இருப்பது இக்கனிமத்தின் மிகத் தீவிர வகையைச் சார்ந்தது என்று கருதப்பட்டது. பின்னர் 2021 ஆம் ஆண்டில், துல்லியமான புள்ளிகளில் எக்ஸ்-கதிர்களின் உயர் ஆற்றல் கற்றையை மையப்படுத்துவதன் மூலம், பூமியின் மேற்பரப்பிற்கு அடியில் 660 முதல் 900 கிமீ வரையிலான புவியோட்டிற்குள் உருவான வைரத்திற்குள் மிக நுண்ணிய அளவில் இக்கனிமம் கண்டுபிடிக்கப்பட்டது. இக்கனிமத்தின் இருப்பை கோட்பாட்டியல்ரீதியாக முதலில் குறிப்பிட்ட புவி இயற்பியலாளர் ஹோ-குவாங் (டேவ்) மாவோவின் பெயரால் பெயரிடப்பட்டது. போட்சுவானாவில் உள்ள ஒராபா வைரச் சுரங்கத்தில் இருந்து இந்த வைரம் பிரித்தெடுக்கப்பட்டது.  
ஒத்தியங்கு முடுக்கி எக்சு கதிர் விளிம்பு விளைவு எனப்படும் நுட்பத்தைப் பயன்படுத்தி இக்கனிமத்தின் இருப்பு வெளிப்படுத்தப்பட்டது.  
கால்சியம் சிலிகேட்டானது வோலாஸ்டோனைட்டு மற்றும் பிரெயிட்டு ஆகிய வடிவங்களில் புவியின் மேலோட்டில் நடு மற்றும் கீழடுக்குகளில் காணப்படுகிறது. இருப்பினும், கனிமத்தின் இவ்வடிவமானது பூமியின் மேற்பரப்பில் காணப்படுவதை விட 200,000 மடங்கு அதிக அழுத்தத்தில் மட்டுமே இருக்க முடியும்.
# டேவ்மாவோயிட்டு

## மேலும் பார்க்கவும்

- பெரோவிசுக்கைட்டு
- கனிமங்களின் பட்டியல்
# 1-எத்தினைல்வளையயெக்சனால்

**1-எத்தினைல்வளையயெக்சனால்** (*1-Ethynylcyclohexanol*) C<sub>8</sub>H<sub>12</sub>O என்ற மூலக்கூற்று வாய்ப்பாட்டால் விவரிக்கப்படும் ஓர் ஆல்கைனைல் ஆல்ககால் வழிப்பெறுதியாகும். இவை இரண்டும் செயற்கை முன்னோடி சேர்மங்களாகும். அமைதிப்படுத்தும் மருந்தான எத்தினமேட்டை உடல் வளர்சிதைமாற்றம் செய்த பிறகு அம்மருந்தின் செயல் வடிவமாக அமைதிப்படுத்தல், வலிப்பு தடுத்தல், தசை தளர்வை அளித்தல் போன்ற செயல்பாடுகளை இது மேற்கொள்கிறது. அசல் மருந்தின் மருந்தியல் விளைவுகளைப் பிரதிபலிக்கும் வகையில் வடிவமைக்கப்பட்டு விற்பனை செய்யப்படுகிறது. 2012 ஆம் ஆண்டு மார்ச்சு மாதத்தில் முதன் முதலில் ஐக்கிய ராச்சியத்தில் இது அடையாளம் காணப்பட்டது.
# 1-எத்தினைல்வளையயெக்சனால்

## தயாரிப்பு

நீர்ம அமோனியாவிலுள்ள சோடியம் அசிட்டலைடுடன் வளையயெக்சனோனைச் சேர்த்து வினைபுரியச் செய்து தொடர்ந்து அமிலச் செயல்பாடுகளுக்கு உட்படுத்தினால் 1-எத்தினைல்வளையயெக்சனால் உருவாகிறது.
# 1-எத்தினைல்வளையயெக்சனால்

## இவற்றையும் காண்க

- மூவிணைய-அமைல் ஆல்ககால்
- 2-மீத்தைல்-2-பென்டனால்
- 3-மீத்தைல்-3-பென்டனால்
# பருத்திப்பட்டு ஏரி

## வரலாறு

பருத்திப்பட்டு ஏரி நீண்ட காலமாக மேற்கு புறநகர் பகுதிகளில் புறக்கணிக்கப்பட்ட நீர்நிலைகளில் ஒன்றாக இருந்தது. 2018 ஆம் ஆண்டில், நீர்வளத் துறையானது 280 மில்லியன் செலவில் ஏரியை மீட்டு, சுற்றுச்சூழல் சுற்றுலாத் தளமாக ஏரியை மேம்படுத்தியது. 2019 ஆம் ஆண்டு சூன் மாதம் 21 அன்று ஏரி சூழல்-பூங்கா பொதுமக்களுக்காக திறந்து வைக்கப்பட்டது. புனரமைப்புக்காக இத்திட்டம் சுமார் 500 நபர்களை இடமாற்றம் செய்தது.
# பருத்திப்பட்டு ஏரி

## ஏரி

கூவம் ஆற்றின் மாசுபடாத பகுதியிலிருந்து வரும் உபரி நீரால் இந்த ஏரிக்கு நீர் கிடைக்கிறது. பருத்திப்பட்டு ஏரியானது ஆதிபராசக்தி நகர் மற்றும் கோவர்த்தனகிரி போன்ற அண்டை பகுதிகளில் நிலத்தடி நீரை மேம்படுத்த ஆதாரமாக உள்ளது. ஏரியின் சராசரி ஆழம் 12 அடியாகும்.  
ஏரியைச் சுற்றியுள்ள சுற்றுச்சூழல் பூங்காவில் 3 கிமீ நீள நடைபாதை, குழந்தைகள் விளையாடும் இடம், புத்துணர்வூட்டும் தொகுதி, பொது மக்கள் கூடும் மைய பிளாசா, மூன்று தரையிறங்கும் பகுதிகளைக் கொண்ட படகு தளம், பறவைகள் கூடு கட்ட இரண்டு தீவுகள், திறந்தவெளி அரங்கம் ஆகியவை உள்ளன. இவை தவிர நிர்வாக அலுவலக கட்டிடம் மற்றும் வாகன நிறுத்துமிடம். போன்றவையும் அமைக்கப்பட்டுள்ளன. ஏரியைச் சுற்றி சுமார் 35 வகையான செடிகள் நடப்பட்டுள்ளன.  
ஆவடி நகராட்சியில் இருந்து வெளியேறும் கழிவுநீரை சுத்திகரிக்க 350 மில்லியன் செலவில் கழிவுநீர் சுத்திகரிப்பு நிலையம் கட்டப்பட்டுள்ளது. இந்த வசதி 10 மில்லியன் லிட்டர் மறுசுழற்சி செய்யப்பட்ட நீரை ஏரிக்கு அனுப்பும். தவிர தொழிற்சாலை பயன்பாட்டிற்கு இதற்குச் சமமான தண்ணீரை விற்கவும் செய்கிறது.
# பருத்திப்பட்டு ஏரி

## இதையும் காண்க

- சேத்துப்பட்டு ஏரி
# முதலாம் யசோவர்மன்

**முதலாம் யசோவர்மன்** (*Yasovarman* I ) பொ.ச. 889-910 வரை ஆட்சி செய்த கெமர் அரசனாவான். இவன் " தொழுநோய் மன்னன் " என்று அழைக்கப்பட்டான்.
# முதலாம் யசோவர்மன்

## ஆரம்ப ஆண்டுகளில்

யசோவர்மன் முதலாம் இந்திரவர்மன் என்பவனுக்கும் அவனது மனைவி இந்திராதேவிக்கும் மகனாகவான். யாசோவர்மன் ஒரு மல்யுத்த வீரன் என்று கூறப்படுகிறது. யானைகளுடன் மல்யுத்தம் செய்யும் திறன் கொண்டவன் என்றும், வெறும் கைகளால் புலிகளைக் கொல்லும் திறன் கொண்டவன் என்றும் கல்வெட்டுகள் கூறுகின்றன.  
தேவராச வழிபாட்டு ஆசாரியத்துவத்தின் ஒரு பகுதியான புரோகிதர் பிரம்ம வாமசிவன் இவனது ஆசிரியர் ஆவார். வாமசிவனின் குரு, சிவசோமன், இந்து தத்துவஞானி ஆதி சங்கரருடன் தொடர்புடையவராவார்.  
இந்திரவர்மனின் மரணத்திற்குப் பிறகு, அவனது இரண்டு மகன்களான யசோவர்மனுக்கும், இவனது சகோதரனுக்கும் இடையில் வாரிசுப் போர் நடந்தது. தொன்லே சாப் என்ற இடத்தில் நிலத்திலும் நீரிலும் போர் நடந்ததாக நம்பப்படுகிறது. இறுதியில் யசோவர்மன் வெற்றி பெற்றான்.  
*எல். பி. பிரிக்ஸ்* என்ற வரலாற்றாச்சிரியரின் கூற்றுப்படி, முதலாம் யசோவர்மன் அரியணைக்கான உரிமைகோரலைப் புறக்கணித்து, தனது தந்தை, முதலாம் இந்திரவர்மன் அல்லது அங்கோர் வம்சத்தை நிறுவிய இரண்டாம் செயவர்மன் மூலம், ஒரு விரிவான குடும்ப மரத்தை உருவாக்கி, தனது தாய்வழி மூலம் பண்டைய இராச்சியங்களான பனன் இராச்சியம் , சென்லா ஆகியவற்றுடன் தன்னை இணைத்துக் கொண்டான்."  
யசோவர்மன் சம்புபுரம், அனிதிதபுரம், வியாதபுரம் ( பனன் இராச்சியம் ) ஆகிய ஆளும் குலங்களின் வழித்தோன்றல் என்று கூறப்படுகிறது. நாட்டின் பல்வேறு பகுதிகளில் அமைந்துள்ள 12 வெவ்வேறு கல்வெட்டுகளில் இது கண்டுபிடிக்கப்பட்டது.  
யசோவர்மன் சம்பா இராச்சியத்தின் மீது படையெடுத்து தோல்வியுற்றதாக, பன்டே சமரில் கிடைத்துள்ள கல்வெட்டுகளின் மூலம் ஆவணப்படுத்தப்பட்டுள்ளது.
# முதலாம் யசோவர்மன்

## முதலாம் யசோவர்மனின் சாதனைகள்

இவனது ஆட்சியின் முதலாண்டில், இவன் தனது இராச்சியம் முழுவதும் சுமார் 100 மடங்களை எழுப்பினான்.  
அரிகராலயாவிலிருந்து தனது தலைநகரை யசோதரபுரத்துக்கு மாற்றியது இவனது சாதனைகளில் ஒன்றாகும். இது இவனுக்குப் பின் 600 ஆண்டுகள் அவ்விடத்திலேயே இருந்தது.  
லோல்யி, புனோம் பக்கெங், கிழக்கு பரே ஆகிய இடங்களில் இவனது ஆட்சியில் கட்டப்பட்ட நினைவுச்சின்னங்கள் உள்ளன. இவை அனைத்தும் பின்னர் கட்டப்பட்ட கம்போடியாவின் தேசிய கருவூலமான அங்கோர் வாட் அருகில் அமைந்துள்ளன. யசோவர்மனின் ஆட்சியின் போது கெமர் பேரரசின் தலைநகர் அங்கோர் பகுதியில் உருவாக்கப்பட்ட மூன்று மலை உச்சி கோயில்களில் புனோம் பாக்கங்கும் ஒன்றாகும், மற்ற இரண்டு புனோம் குரோம், புனோம் போக்.
# முதலாம் யசோவர்மன்

## குடும்பம்

நான்காம் செயவர்மனின் சகோதரி யசோவர்மனின் மனைவியாவார். இவர்களுக்கு இரண்டம் ஈசானவர்மன், முதலாம் ஹர்ஷவர்மன் என இரண்டு மகன்கள் பிறந்தனர்.
# மாதம்பாக்கம் ஏரி

**மாதம்பாக்கம் ஏரி** (*Madambakkam Lake*) இந்திய மாநிலமான தமிழ்நாட்டின் சென்னையை அடுத்துள்ள கிழக்கு தாம்பரம் பகுதியில் 250 ஏக்கர் பரப்பளவில் அமைந்துள்ளது. மழைநீர் ஏரியான இது மழைக்காலத்தில் மட்டும் நிரம்புகிறது. தன் சுற்றுவட்டாரப் பகுதிகளில் உள்ள மக்களின் தண்ணீர் தேவையைப் மாதம்பாக்கம் ஏரி பூர்த்தி செய்கிறது. பல ஆண்டுகளாகப் பாராமரிப்பு இல்லாமல் குப்பைகள் கொட்டும் இடமாக இருந்த ஏரியை உள்ளுர் தன்னார்வலர்கள் குறிப்பிட்ட கால இடைவேளைக்கு ஒருமுறை சுத்தம்செய்து ஏரியைப் பராமரித்து வருகிறார்கள்.
# மாதம்பாக்கம் ஏரி

## இந்தியச் சுற்றுச்சூழல் அறக்கட்டளை அமைப்பின் முயற்சிகள்

சுத்தம் மற்றும் மறுசீரமைப்பு நடவடிக்கைக்காக இந்திய சுற்றுச்சூழல் அறக்கட்டளை அமைப்பினர் எடுத்துக் கொண்ட நீர்நிலைகளில் ஒன்று மாதம்பாக்கம் ஏரியாகும். 2012 ஆம் ஆண்டின் தொடக்கத்தில் இருந்து இந்த அமைப்பு வார இறுதி நாட்களில் தன்னார்வலர்கள் ஆதரவுடன் ஏரியை சுத்தம் செய்ய முன்வந்தது. நீண்ட 4 ஆண்டுகால தன்னார்வச் செயல்பாடு சாலைத் தடையைத் எதிர்த்து பின்னர் 2020 ஆம் ஆண்டு முழு அளவிலான மறுசீரமைப்பு முயற்சிகளை மீண்டும் தொடங்கியது. முழுமையாக ஆழப்படுத்துதல், கரைகளை வலுப்படுத்துதல், நுழைவாயில் மற்றும் வெளியேறுமிடம் போன்றவற்றை முறைப்படுத்துதல், சுத்தம் செய்தல் ஆகியவை மறுசீரமைப்பு முயற்சிகளில் அடங்கும்.
# தொழு நோயாளி மன்னனின் மேல்தளம்

**தொழு நோயாளி மன்னனின் மேல் தளம்** (*Terrace of the Leper King*) என்பது கம்போடியாவின் அங்கோர் தோம் நகரின் அரச சதுக்கத்தின் வடமேற்கு மூலையில் அமைந்துள்ளது.  
இது ஏழாம் செயவர்மனின் கீழ் பேயோன் பாணியில் கட்டப்பட்டது. இருப்பினும் அதன் நவீன பெயர் தளத்தில் கண்டுபிடிக்கப்பட்ட 15ஆம் நூற்றாண்டின் சிற்பத்திலிருந்து பெறப்பட்டது. இந்தச் சிலை இந்துக் கடவுளான யமனை, மரணத்தின் கடவுளாகக் காட்டுகிறது.  
அந்தச் சிலை "தொழுநோய் மன்னன்" என்று அழைக்கப்பட்டது. ஏனெனில் அதில் ஏற்படும் நிறமாற்றமும், படியும் பாசியும் தொழு நோயால் பாதிக்கப்பட்ட ஒரு நபரை நினைவூட்டுகிறது. மேலும் இது தொழுநோயால் பாதிக்கப்பட்டிருந்த முதலாம் யசோவர்மனின் கம்போடிய புராணக்கதையுடன் பொருந்துகிறது. இருப்பினும், கம்போடியர்கள் அவனை "தர்மராசன்" என அழைத்த பெயர் சிலையின் அடிப்பகுதியில் பொறிக்கப்பட்டுள்ளது.  
U-வடிவ அமைப்பு, அரசக் குடும்பத்தினரின் தகனம் செய்யும் தளமாகப் பயன்படுத்தப்பட்டதாக சிலரால் கருதப்படுகிறது.
# மார்வெல் ஒன்-சாட்சு

**மார்வெல் ஒன்-சாட்சு** அல்லது **மார்வெல் ஒன்-ஷாட்ஸ்** என்பது 2011 முதல் 2014 வரை மார்வெல் இசுடியோசு நிறுவனத்தால் மார்வெல் திரைப் பிரபஞ்சத்தில் அமைக்கப்பட்ட நேரடி-காணொளி குறும்படங்களின் தொடர் ஆகும்.  
இது மார்வெல் திரைப் பிரபஞ்சத் திரைப்படங்களில் அறிமுகப்படுத்தப்படும் கதாபாத்திரங்கள் அல்லது நிகழ்வுகளுக்கு அதிக பின்னணியை கொண்ட கதைகளாக வடிவமைக்கப்பட்டு 3 முதல் 15 நிமிடங்கள் வரையில் வெளியானது.  
இதன் முதல் குறும் படமாக 'தி கன்சல்டன்ட்' ஆகும். இது ஷீல்ட் என்ற தொடரில் கிளார்க் கிரெக் ஏஜென்ட் என்ற கதாபாத்திரத்தில் நடித்த கிளார்க் கிரெக் என்பவரை பற்றி கதை உருவாக்கி செப்டம்பர் 13, 2011 இல் வெளியானது. அதை தொடர்ந்து அக்டோபர் 25, 2011 இல் 'ஆ பணி திங் ஹப்பென்டெட் ஒன தி வே டு தோர் ஹாம்மேர்' என்ற குறும் படத்திலும் இவரே நடித்துள்ளார். ஐட்டம் 47 (2012) படத்தில் மார்வெல் தி அவேஞ்சர்ஸ் நிகழ்வுகளுக்குப் பிறகு கைவிடப்பட்ட சிட்டாரி துப்பாக்கியைக் கண்டுபிடிப்பது போன்ற கதை உருவாக்கப்பட்டுள்ளது. இதில் அதிர்ஷ்ட ஜோடியாக லிஸி கப்லன் மற்றும் ஜெஸ்ஸி பிராட்போர்டு ஆகியோர் நடித்துள்ளனர். 2013 இல் ஏஜென்ட் கார்ட்டர் வெளியானது. இது கேப்டன் அமெரிக்கா: முதல் அவெஞ்சர் இன் நிகழ்வுகளுக்குப் பிறகு பெக்கி கார்டராக ஹேலி அட்வெல் நடித்தார், அதே சமயம் ஆல் ஹெயில் தி கிங் (2014) அயர்ன் மேன் 3 இன் நிகழ்வுகளுக்குப் பிறகு ட்ரெவர் ஸ்லேட்டரியாக பென் கிங்ஸ்லி நடித்தார்.
# மார்வெல் ஒன்-சாட்சு

## வளர்ச்சி

ஆகஸ்ட் 2011 இல், மார்வெல் நிறுவனம் தன்னியக்கக் கதைகளாக வடிவமைக்கப்பட்ட இரண்டு குறும்படங்ககளை நேரடியாக காணொளியில் வெளியிடப்படும் என்று அறிவித்தது. இணை தயாரிப்பாளரான பிராட் வின்டர்பாம், "புதிய கதாபாத்திரங்கள் மற்றும் யோசனைகளை பரிசோதிக்க இது ஒரு வேடிக்கையான வழியாகும், ஆனால் மிக முக்கியமாக இது மார்வெல் திரைப் பிரபஞ்சத்தை விரிவுபடுத்துவதற்கும், எங்கள் அம்சங்களின் கதைக்களத்திற்கு வெளியே வாழும் கதைகளை கூறுவதற்கும் ஒரு வழியாகும்" என கூறினார்.  
முதல் இரண்டு படங்களும் தி எபலிங் குழுமத்துடன் இணைந்து லேய்தம் இயக்கத்தில் மற்றும் எரிக் பியர்சன் எழுத்தில் தயாரிக்கப்பட்டன. அதை தொடர்ந்து 2012 இல் ஐட்டம் 47, 2013 இல் ஏஜென்ட் கார்ட்டர் மற்றும் 2014 இல் ஆல் ஹெயில் தி கிங் போன்ற படங்கள் வெளியானது.
# மார்வெல் ஒன்-சாட்சு

## திரைப்படங்கள்

| தோர் |
| --- |
# அம்பாபூர் படிக்கிணறு

**அம்பாபூர் படிக்கிணறு** (**Step-well of Ambapur**) iஇந்தியாவின் குஜராத் மாநிலம், காந்திநகர் மாவட்டம், காந்திநகருக்கு அருகில் அமைந்த அம்பாபூர் எனும் கிராமத்தில் அமைந்த படிக்கிணறு ஆகும். ஐந்து மாடிகள் கொண்ட அமைப்பில் உள்ள இந்தப் படிக்கிணறு 15-ஆம் நூற்றான்டில் அழகிய தூண்கள் மற்றும் சிற்பங்களுடன் நிறுவப்பட்டுள்ளது. குடிநீராகவும் மற்றும் குளிப்பதற்கும், சமய வழிபாட்டிற்கு தீர்த்தமாகவும் பயன்படுத்த அம்பாபூர் படிக்கிணறு நீர் பயன்படுத்தப்பட்டது.
# கௌதம் அதானி

**கௌதம் அதானி** (**Gautam Shantilal Adani**) (பிறப்பு: 24 சூன் 1962) இந்தியாவின் இரண்டாவது கோடீசுவர தொழில் அதிபர் ஆவார். இவர் அதானி குழுமம் மற்றும் அதானி அறக்கட்டளையின் நிறுவனரும், தலைவரும் ஆவார். பன்னாட்டுத் தொழிலதிபதிரான இவர் குஜராத் மாநிலத்தின் அகமதாபாத் நகரத்தில் பிறந்தவர். இவ்ரது அதானி குழுமம், வேளாண்மை, பாதுகாப்புத் துறை, துறைமுகம், பெயர்ச்சியியல், எரிசக்தி மற்றும் மின் உற்பத்தி துறைகளில் ஆதிக்கம் செலுத்தி வருகிறது. பிப்ரவரி 2023 அன்று போர்ப்ஸ் நிறுவனத்தின் அறிக்கையின் படி, கௌதம் அதானி குடும்பத்தின் சொத்து $74.7B பில்லியன் அமெரிக்க டாலர் என கணித்துள்ளதுடன் பதினைந்தாவது உலக பணக்கரார் என கணித்துள்ளனர். .
# கௌதம் அதானி

## வழக்குகள்

2002ஆம் ஆண்டில் தில்லி விமான நிலையத்தில், தில்லி காவலர்களால் மோசடி வழக்கில் பிணையில்லா பிடியாணையில் கைது செய்யப்பட்டார்.
# ரங்கு

**ரங்கு** (*Rungu (weapon)* சுவாகிலி, பன்மை *மருங்கு* ) என்பது மரத்தாலான எறிதடி ஆயுதம் ஆகும். இது சில கிழக்கு ஆப்பிரிக்க பழங்குடியினர் பண்பாட்டில் சிறப்பு அடையாளத்தையும் முக்கியத்துவத்தையும் கொண்டுள்ளது. இது குறிப்பாக மாசாய் மோரன்களுடன் (ஆண் போர்வீரர்கள்) தொடர்புடையது. அவர்கள் பாரம்பரியமாக இதை போரிலும் வேட்டையிலும் பயன்படுத்துகின்றனர். இது உலகின் அந்தப் பகுதியில் பொதுவாகக் காணப்படும் சுற்றுலா நினைவுச்சின்னமாகும்.  
ரங்குகள் பொதுவாக சுமார் 45-50 செமீ (18-20 அங்குலம்) நீளமான, தடியாகவும் அதன் ஒரு முனையில் கனமான குமிழ் அல்லது பந்து போன்ற அமைப்புடன் இருக்கும்.  
மாசாய் பண்பாட்டில், ரங்கு என்பது இளம் ஆண்களுக்கு போர்வீரர் அந்தஸ்தின் ஒரு முக்கிய அடையாளமாகும். இவை பெரும்பாலும் எளிமையானதாகவும் கடினமான மரத்தால் செய்யப்பட்டிருக்கும். ஆனால் சடங்கு நோகங்களுக்காக செய்யப்படும் ரங்குகள் வேலைப்பாடுகளுடன் செதுக்கப்படலாம் அல்லது பிற பொருட்களால் செய்யப்பட்டிருக்கலாம். சுற்றுலா வர்த்தகத்திற்காக செய்யப்படும் ரங்குகளின் கைப்பிடிகளில் அலங்கார மணிகளைத் தைக்கும் பணியில் உள்ளூர் பெண்கள் பரவலாக ஈடுபடுகின்றனர்.  
கென்யாவின் முன்னாள் சனாதிபதி டேனியல் அராப் மோய், முக்கியமான பொது நிகழ்ச்சிகளில் நேர்த்தியாக தங்கம் அல்லது வெள்ளி பூண் பதிக்கப்பட்ட தந்தத்தாலான ரங்குவை வைத்திருப்பதை எப்போதும் காணமுடிந்தது. அவர் அதை தனது *ஃபிம்போ யா நியோ என்று குறிப்பிடுவார்* (சுவாஹிலி மொழியில், "நியாயோவின் ஊழியர்- 'நியாயோ' என்பது சனாதிபதி மோயைக் குறிக்கும் ஒரு சொல்") மேலும் அவர் கோபமாக இருக்கும்போது அதைக் கொண்டு மேசையில் குத்துவார். சில சமயங்களில் ரங்குவை உடைப்பார்.
# நேரடி-காணொளி

**நேரடி-காணொளி** என்பது திரையரங்க வெளியீடு அல்லது தொலைக்காட்சி ஒளிபரப்பைக் காட்டிலும், ஒரு திரைப்படம் அல்லது தொலைக்காட்சி தொடர்கள், குறுகிய அல்லது சிறப்பு வாயிலாக பொதுமக்கள் பார்வைக்கு வீட்டு காணொளி வடிவங்கள் ஊடாக சென்றடைவதை இது குறிக்கிறது. ஒரு பெரிய ஆக்கசெலவில் உருவாகும் படங்களின் நேரடியாக காணொளியாக வெளியிடப்படுவது இல்லை. பெரும்பலான நேரடி-காணொளி வெளியீடு சுயாதீன திரைப்பட தயாரிப்பாளர்கள் மற்றும் சிறிய நிறுவனங்களுக்கும் இலாபகரமானதாக உள்ளது. சில நேரடி-காணொளி வகை படங்கள் உலகளவில் $50 மில்லியனுக்கும் அதிகமான வருவாயை ஈட்ட முடியும்.
# இரயில்பெட்டி இணைப்புத் தொழிற்சாலை ஏரி

## ஏரி

450&nbsp;மீட்டர் நீளம், 270&nbsp;மீட்டர் அகலம் மற்றும் 7 மீட்டர் ஆழம் கொண்டதாக ஏரியின் பரப்பளவு உள்ளது. ஏரியின் படுகையில் ஏழு ஆழ்துளை கிணறுகள் மூழ்கியுள்ளன. ஏரியைச் சுற்றியுள்ள பாதையின் அளவு 3&nbsp;கிலோமீட்டர்கள்.
# இரயில்பெட்டி இணைப்புத் தொழிற்சாலை ஏரி

## எதிர்காலம்

இரயில்பெட்டி இணைப்புத் தொழிற்சாலை எதிர்காலத்தில் 15,000 சதுர அடியில் பசுமை இல்லத்தை 7.5 மில்லியன் செலவில் உருவாக்க திட்டமிட்டுள்ளது. இது மூலிகை, மலர், அலங்கார மற்றும் உட்புற தாவரங்களை உள்ளடக்கிய நான்கு அறைகளைக் கொண்டிருக்கும்.
# ஐட்டம் 47

**ஐட்டம் 47** என்பது மார்வெல் வரைகதை அமைப்பான ஷீல்ட் என்ற வரைகதையை மையமாகக் கொண்டு 2012 ஆம் ஆண்டு வெளியான அமெரிக்க நாட்டு நேரடி-காணொளி குறும்படம் ஆகும். இந்த படத்தை மார்வெல் இசுடியோசு நிறுவனம் தயாரிக்க, வால்ட் டிஸ்னி இசுடியோசு ஹோம் என்டர்டெயின்மென்டு மூலம் மார்வெல் தி அவேஞ்சர்ஸின் முகப்பு ஊடக வெளியீட்டில் விநியோகிக்கப்பட்டது.  
இது தி அவேஞ்சர்ஸ் திரைப்படத்தின் வழித்தொடராகவும் மார்வெல் ஒன்-சாட்சு குறும்படத் தொடரின் மூன்றாவது படமும் ஆகும். இத்திரைப்படம் லூயிஸ் டி'எஸ்போசிட்டோ என்பவர் இயக்கத்தில் எரிக் பியர்சனின் திரைக்கதையில், மார்வெல் திரைப் பிரபஞ்சத்தின் ஒரு பகுதியாக அமைக்கப்பட்டு அதன் தொடர்ச்சியையும் பகிர்ந்து கொள்கிறது. இதில் லிஸி கேப்லான், ஜெஸ்ஸி பிராட்ஃபோர்ட், மாக்சிமிலியானோ ஹெர்னாண்டஸ் மற்றும் டைட்டஸ் வெலிவர் ஆகியோர் நடித்துள்ளனர்.  
இது செப்டம்பர் 2013 இல் ஒளிபரப்பத் தொடங்கிய ஏஜென்ட்ஸ் ஒப் ஷீல்ட் என்ற தொலைக்காட்சித் தொடரை வழித்தொடர் செய்ய ஏபிசிக்கு இந்த குறும்படம் உதவியது.
# ஐட்டம் 47

## கதைச் சுருக்கம்

இது பென்னி மற்றும் கிளாரி என்ற அதிர்ஷ்டத் தம்பதிகள், தி அவேஞ்சர்ஸ் படத்தில் நியூயார்க் நகரத்தின் மீதான தாக்குதலில் எஞ்சியிருந்த சிட்டாரி துப்பாக்கியை (ஐட்டம் 47) கண்டுபிடித்தனர். இதன் மூலன் தம்பதியினர் சில வங்கிகளில் கொள்ளையடிக்க இதைப் பயன்படுத்துகிறார்கள், இதனால் ஷீல்ட் இன் கவனத்தை ஈர்க்கிறார்கள், அவர்களிடமிருந்து அந்த ஆயுதத்தை மீட்டெடுக்கவும் தம்பதியரை கட்டுப்படுத்தவும் முகவர்களான ஜாஸ்பர் சிட்வெல் மற்றும் பெலிக்ஸ் பிளேக் ஆகியோரை நியமிக்கிறது. அவர்கள் மூலம் எப்படி துப்பாக்கி மீட்டெடுக்கப்பட்டது மற்றும் அந்த தம்பதிகளைக் கொல்வதற்குப் பதிலாக, அவர்களை ஷீல்ட் இல் சேர அழைக்கிறார், சிட்டாரி தொழில்நுட்பத்தில் பணி செய்ய பென்னியை நியமிக்கப்பட்டார், மேலும் கிளேர் பிளேக்கின் உதவியாளராக ஆனார்.
# ஐட்டம் 47

## நடிகர்கள்

- லிஸி கப்லன் - கிளாரி வைஸ்
- ஜெஸ்ஸி பிராட்போர்டு - பென்னி பொல்லாக்
- மாக்சிமிலியானோ ஹெர்னாண்டஸ் - ஜாஸ்பர் சிட்வெல்
- டைட்டஸ் வெலிவர் - பெலிக்ஸ் பிளேக்
# சவோய் திரையரங்கம்

**சவோய் திரையரங்கம்** (*Savoy Cinema*) அல்லது **சவோய் முப்பரிமாண திரையரங்கம்** (*Savoy 3D Cinema*) இலங்கையில் உள்ள ஒரு திரையரங்கமாகும். சவோய் திரையரங்கம் என்றும் இது அழைக்கப்படுகிறது. கொழும்பின் புறநகர்ப் பகுதியான வெள்ளவத்தையின் பரபரப்பான காலி சாலையில் ஆமில்டன் கால்வாய்க்கு அருகில் இத்திரையரங்கம் அமைந்துள்ளது. இத்திரையரங்கம் இ.ஏ.பி திரைப்பட நிறுவனத்திற்கு சொந்தமானதாகும். பொதுவாக ஆங்கிலம், சிங்களம், தமிழ் மற்றும் இந்தி ஆகிய நான்கு மொழித் திரைப்படங்கள் இங்கு திரையிடப்படுகின்றன.  
1949 ஆம் ஆண்டு ஆகத்து மாதம் தி இயோல்சன் இசுடோரி என்ற திரைப்பட்த்தின் முதல் காட்சியுடன் திரையரங்கம் திறக்கப்பட்டது. ஆரம்பத்தில் சி. வி. டி சில்வா என்பவருக்குச் சொந்தமானதாக இருந்தது. அவரே இத்திரையரங்கத்தை இயக்கினார். இலண்டனில் உள்ள சவோய் திரையரங்கத்தின் பெயரால் ஈர்க்கப்பட்டு இப்பெயரை அவர் தன் திரையரங்கத்திற்கு சூட்டினார். அசலான கட்டிடத்தில் முன்பக்கத்தில் ஒரு சிறிய புத்தகக் கடையும் காலி வீதியை எதிர்கொள்ளும் பல கடைகளும் இருந்தன. இதில் ஒரு துணிக்கடை, மருந்துகள் மற்றும் மளிகைப் பொருட்களைக் கையாளும் சவோய் எம்போரியம் ஆகியவையும் அடங்கும்.
# கூலாய் மாவட்டம்

**கூலாய் மாவட்டம்** (*Kulai District*; மலாய்:*Daerah Kulai*; சீனம்:古来区)) என்பது மலேசியாவின் ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு கூலாய் தலைநகரமாக விளங்குகிறது.  
கூலாய் மாவட்டம் கோலாலம்பூர் மாநகரில் இருந்து 302 கி.மீ.; மூவார் நகரில் இருந்து 142 கி.மீ.; குளுவாங் நகரில் இருந்து 51 கி.மீ.; ஜொகூர் பாரு நகரில் இருந்து 31 கி.மீ.; தொலைவில் அமைந்து உள்ளது.
# கூலாய் மாவட்டம்

## பொது

இந்த மாவட்டத்தில் உள்ள நகர்ப்பகுதிகள்:
- கூலாய்
- கூலாய் ஜெயா
- ஆயர் பெம்பான் (*Ayer Bemban*)
- பண்டார் புத்ரா கூலாய் (*Bandar Putra Kulai*)
- புக்கிட் பத்து (*Bukit Batu*)
- இண்டாபுரா (*Indahpura*)
- பண்டார் பாரு கங்கார் பூலாய் (*Bandar Baru Kangkar Pulai*)
- கெலாப்பா சாவிட்
- சாலேங் (*Saleng*)
- செடனாக்
- சீலாங்
- செனாய்
- செங்காங்
இந்த நகர்ப்பகுதிகள் அனைத்தும் இசுகந்தர் மலேசியா (*Iskandar Malaysia*) எனும் பொருளாதார மண்டலத்திற்குள் அமைந்துள்ளன.
# கூலாய் மாவட்டம்

## பெயர் வரலாறு

இந்த மாவட்டம் முன்பு பூலாய் பள்ளத்தாக்கின் ஒரு பகுதியாக இருந்தது. அந்தப் பள்ளத்தாக்கு தற்போதைய துணை மாவட்டமான பூலாய் முக்கிமை உள்ளடக்கி இருந்தது.  
1892-ஆம் ஆண்டில் உவாங் குவோ மாவோ (*Huang Guo Mao*) என்பவரின் தலைமையிலான ஆக்கா சீன மக்கள் (*Chinese Hakka*); ஜொகூருக்கு குடிபெயர்ந்தனர். ஒரு குடியேற்றப் பகுதியைத் திறந்தனர்.  
அவர்கள் குடியேறிய அந்த இடத்திற்கு குய்லாய் (*Gui Lai*) என்று பெயர் வைத்தார்கள். குய்லாய் என்றால் *ஆமைகள் வருகின்றன* என்று பொருள். இந்தக் குய்லாய் எனும் பெயர்தான் பின்நாட்களில் கூலாய் என்று திரிந்தது.
# கூலாய் மாவட்டம்

## புவியியல்

கூலாய் மாவட்டத்தின் பரப்பளவு 753.75 சதுர கிலோமீட்டர் ஜொகூர் மாநிலத்திலேயே சிறிய மாவட்டமாகும். மாநிலப் பரப்பளவில் 3.96%. 2020-ஆம் ஆண்டு மக்கள் தொகைக் கணக்கெடுப்பின்படி 329,497 மக்கள் வாழ்கிறார்கள்.  
இந்த மாவட்டம் நகர்ப்புற மற்றும் கிராமப்புறக் குடியிருப்புகளின் கலவையைக் கொண்டு உள்ளது. பெரும்பான்மையான மக்கள் ஜொகூர் பாரு மாநகருக்கு அருகில் உள்ள நகரங்களில் குடியேறி வருகிறார்கள்.  
கூலாய் ஜெயா மற்றும் செனாய் போன்ற நகரங்கள், கூலாய் மாவட்டத்தின் அதிக மக்கள்தொகை மையங்களாக மாறி வருகின்றன. அத்துடன் அந்த நகரங்கள் ஜொகூர் பாரு மாநகரப் பகுதியின் புறநகர்ப் பகுதிகளாகவும் மாறி உள்ளன.
# கூலாய் மாவட்டம்

## வரலாறு

ஸ்ரீ விஜய பேரரசு காலத்தில் இருந்தே கூலாய் நிலப் பகுதிகளில் தொடக்கக் காலக் குடியேற்றங்கள் தோற்றம் கண்டு உள்ளன. தற்போதைய பண்டார் தெங்காராவில் (*Bandar Tenggara*) உள்ள சாயோங் நதிப் படுகையில், முதன்முதலாகக் கூலாய் குடியேற்றம் தொடங்கி உள்ளது.  
மலாயா மற்றும் சிங்கப்பூர் நாட்டுப்புறக் கதைகளின் நாயகர்களாக விளங்கும் பாடாங் (*Badang*) என்பவரின் சொந்த ஊர், சாயோங் ஆற்றின் மேல்புறத்தில் உள்ள ஓராங் அஸ்லி குடியிருப்புப் பகுதியாக இருக்கலாம் என்றும் சொல்லப் படுகிறது.  
மலாக்கா சுல்தானகம் நிறுவப் படுவதற்கு முன்னர், 13-ஆம் நூற்றாண்டில் இந்தோனேசியா, சுமத்திராவில் ஸ்ரீ விஜய பேரரசு இயங்கி வந்தது. அந்தப் பேரரசிற்கு உட்பட்டதாக சிங்கப்பூர் அரசு விளங்கியது.
# கூலாய் மாவட்டம்

## வரலாறு

### ராஜா ராணா விக்ரமா

அந்த அரசை 1362–ஆம் ஆண்டில் இருந்து 1375-ஆம் ஆண்டு வரை, ஸ்ரீ ராணா விக்கிரமா (*Sri Rana Wikrama*) என்பவர் ஆட்சி செய்தார். அப்போது பாடாங் என்பவர் படைத் தளபதிகளில் ஒருவராக இருந்தார். அவர் காலத்தில் கூலாய் பகுதியில் குடியேற்றம் நடந்து இருக்கலாம் என்று நம்பப் படுகிறது.  
1548-ஆம் ஆண்டில், கம்பார் (சுமத்திரா) எனும் இடத்தில் மலாக்காவின் கடைசி சுல்தான் மகமுட் சா (*Sultan Mahmud Syah*) காலமானார். அவரின் மறைவுக்குப் பிறகு, அவரின் மகனும் இளவரசருமான அலாவுதீன் ரியாட் சா (*Sultan Alauddin*); சுமத்திராவின் கம்பார் தலைநகரை ஜொகூர், கூலாய், சாயோங் பகுதிக்கு மாற்றினார்.  
ஜொகூர் சுல்தானகத்தின் முதல் தலைநகராக கோத்தா சாயோங் பினாங்கு (*Kota Sayong Pinang*) எனும் நகரம் நிறுவப்பட்டது. அதன் பின்னர் ஜொகூர் ஆற்றின் முகப்பில் உள்ள கோத்தா பத்து எனும் இடத்திற்கு தலைநகரம் மாற்றம் கண்டது.
# கூலாய் மாவட்டம்

## வரலாறு

### கூலாய் ஜெயா மாவட்டம்

இப்போதைய கூலாய் நவீன மாவட்டம், ஜொகூர் பாரு மாவட்டத்தின் முன்னாள் துணை மாவட்டமாகும். 2008 சனவரி 1-ஆம் தேதி, கூலாய் ஜெயா என்று முழு மாவட்ட நிலைக்கு மேம்படுத்தப்பட்டது.  
கூலாய் ஜெயா மாவட்டம் (*District of Kulaijaya*) மாநிலத்தின் 9-ஆவது மாவட்டமாக அங்கீகரிக்கப் பட்டது. 2015 ஆகஸ்டு 28-ஆம் தேதி, ஜொகூர் சுல்தான் இப்ராகிம் இசுமாயில் இப்னி சுல்தான் இசுகந்தர் (*Sultan Ibrahim Ismail ibni Sultan Iskandar*) அவர்கள், கூலாய் ஜெயாவின் பெயரை அதன் அசல் பெயரான கூலாய் என்பதற்கு மாற்றம் செய்ய ஆணையிட்டார்.
# கூலாய் மாவட்டம்

## நிர்வாகப் பகுதிகள்

கூலாய் மாவட்டம் 4 முக்கிம்களாகப் பிரிக்கப்பட்டுள்ளது.  
- புக்கிட் பத்து
- கூலாய்
- செடனாக்
- செனாய்
# கூலாய் மாவட்டம்

## மக்கள் தொகை

கூலாய் மாவட்ட மொத்த மக்கள் தொகையில் மலாய்க்காரர்கள் 44.3%. இவர்களைத் தொடர்ந்து மலேசிய சீனர்கள் (40.1%); இவர்களுக்கு அடுத்த நிலையில் மலேசிய இந்தியர்கள் (4.1%) உள்ளனர்.
# கூலாய் மாவட்டம்

## தேர்தல் முடிவுகள்

### மலேசியப் பொதுத் தேர்தல், 2018

மலேசிய மக்களவையில் கூலாய் மாவட்டத்தின் தொகுதிகள்  
| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |
# கூலாய் மாவட்டம்

## ஜொகூர் மாநிலச் சட்டமன்றம்

ஜொகூர் மாநிலச் சட்டமன்றத்தில் கூலாய் மாவட்டப் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் (*Suruhanjaya Pilihan Raya Malaysia - Election Commission of Malaysia*) வெளியிட்ட பொதுத் தேர்தல் முடிவுகள்:  
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# கூலாய் மாவட்டம்

## நகரங்கள்

- பண்டார் பெனாவார் *(Bandar Penawar)*
- பண்டார் தெங்காரா *(Bandar Tenggara)*
- டெசாரு *(Desaru)*
- ஜொகூர் லாமா *(Johor Lama)*
- கோத்தா திங்கி *(Kota Tinggi)*
- கோலா செடிலி *(Kuala Sedili)*
- பெங்கேராங் *(Pengerang)*
- சுங்கை ரெங்கிட் *(Sungai Rengit)*
- தஞ்சோங் சூராட் *(Tanjung Surat)*
- டெலுக் செங்காட் *(Teluk Sengat)*
# கூலாய் மாவட்டம்

## இதர நகரங்கள்

- கூலாய் *(Kulai Town)*
- ஆயர் பெம்பான் *(Ayer Bemban)*
- புக்கிட் பத்து *(Bukit Batu)*
- கங்கார் பூலாய் *(Kangkar Pulai)*
- கெலாப்பா சாவிட் *(Kelapa Sawit)*
- சாலேங் *(Saleng)*
- செடனாக் *(Sedenak)*
- சீலோங் *(Seelong)*
- செனாய் *(Senai)*
# கூலாய் மாவட்டம்

## பொருளியல்

மாவட்டத்தின் முக்கியப் பொருளாதார நடவடிக்கைகள்: தகவல் தொடர்பு தொழில்நுட்பம், உயிரி தொழில்நுட்பம், பொருட்கள் கொன்டு செல்லும் சேவை ஆகும்.
# கூலாய் மாவட்டம்

## சுற்றுலா இடங்கள்

- ஜொகூர் பிரீமியம் விற்பனை நிலையங்கள்
- ஜொகூர் பூலாய் மலை
- ஊத்தான் பண்டார் புத்ரா கூலாய் (புத்ரா பொழுதுபோக்கு வனப்பூங்கா)
- நான்யன் மீன்வள மையம், ஆயர் பெம்பான்
- உவா குவோ ஷான் கோயில், செடனாக்
- கூலாய் புத்துவோ கிராமம்
# கூலாய் மாவட்டம்

## போக்குவரத்து

### சாலைகள்

கூலாய் மாவட்டத்தில் ஸ்கூடாய் *(Skudai)* நெடுஞ்சாலை அல்லது கூட்டரசு சாலை 1 (மலேசியா), செனாய் விமான நிலைய நெடுஞ்சாலை 16 *(Senai Airport Highway 16),* ஸ்கூடாய் - பொந்தியான் நெடுஞ்சாலை 5 *(Skudai–Pontian Highway 5),* ஜாலான் கூலாய் - கோத்தா திங்கி 94 *(Jalan Kulai-Kota Tinggi 94),* டைமண்ட் சந்திப்பு *(Diamond Interchange)* ஆகியவை மிக முக்கியமான சாலை இணைப்புகள் ஆகும்.  
ஸ்கூடாய் நெடுஞ்சாலையின் போக்குவரத்து நெரிசலுக்குத் தீர்வு காண, கூலாய் - செனாய் மாற்றுவழிச் சாலை *(Kulai-Senai Bypass)* என்ற புதிய சாலையைத் திறக்க அரசாங்கம் திட்டமிட்டு உள்ளது.  
1970 - 1980ஆம் ஆண்டுகளில் ஜோகூர் பாரு - கோலாலம்பூர் தலைநெடுஞ்சாலை இருந்த போது, கூலாய் நகரம் ஒரு முக்கியமான நிறுத்தமாக இருந்தது. 1994-ஆம் ஆண்டில் வடக்கு-தெற்கு விரைவுசாலை (மலேசியா) திறக்கப்பட்டது. இந்தச் சாலை கூலாய் நகரத்திற்குச் செல்லாமல் தவிர்த்து தனித்துப் போகிறது.
# கூலாய் மாவட்டம்

## போக்குவரத்து

### செனாய் அனைத்துலக விமான நிலையம்

செனாய் வடக்கு சாலை இணைப்பு (*Senai North Interchange* (**NSE**) **EXIT 253**) சிங்கப்பூர் பெருநகரத்தை இணைக்கிறது. இந்தச் சாலை பூலாய் மலைக்குச் செல்லும் பாதையாகவும் அமைகிறது.  
செனாய் பன்னாட்டு வானூர்தி நிலையம், கூலாய் மாவட்ட நகராட்சிக்குள் தான் அமைந்து உள்ளது. கூலாய் நகரத்தில் ஓர் இரயில் நிலையமும் உள்ளது.  
இரண்டாவது இணைப்பு விரைவுச்சாலை E3 (*Second Link Expressway* **E3**); இசுகந்தர் புத்திரி, துவாஸ், சிங்கப்பூர் ஆகிய இடங்களை இணைக்கிறது. அண்மைய காலங்களில் ஜொகூர் பாருவில் இருந்து சிங்கப்பூருக்குச் செல்லும் ஜொகூர் பாரு - சிங்கப்பூர் நெடுஞ்சாலையில் அதிகமாய்ப் போக்குவரத்து நெரிசல்.  
அதனால் சிங்கப்பூர் செல்வதற்கு மலேசியர்கள் இந்த இரண்டாவது இணைப்பு விரைவுச் சாலையை அதிகமாகப் பயன்படுத்துகிறார்கள். மலாக்காவில் இருந்து செல்லும் பயணிகள் இந்த விரைவுச்சாலையைத் தான் பயன்படுத்துகிறார்கள்.
# ஏஜென்ட் கார்ட்டர்

**ஏஜென்ட் கார்ட்டர்** என்பது 2013 ஆம் ஆண்டு வெளியான அமெரிக்க நாட்டு நேரடி-காணொளி குறும்படம் ஆகும். இது மார்வெல் வரைகதை கதாபாத்திரமான 'பெக்கி கார்ட்டர்' என்ற வரைகதையை மையமாகக் கொண்டு மார்வெல் இசுடியோசு நிறுவனம் தயாரிக்க, வால்ட் டிஸ்னி இசுடியோசு ஹோம் என்டர்டெயின்மென்டு மூலம் விநியோகிக்கப்பட்டது.  
இது 2011 ஆம் ஆண்டு வெளியான கேப்டன் அமெரிக்கா: முதல் அவெஞ்சர் திரைப்படத்தின் தொடர்ச்சியாகும் மார்வெல் ஒன்-சாட்சு குறும்படத் தொடரின் நான்காவது படமும் ஆகும். இத்திரைப்படத்தை எரிக் பியர்சனின் திரைக்கதையில், லூயிஸ் டி'எஸ்போசிட்டோ என்பவர் இயக்கியுள்ளார், மேலும் பிராட்லி விட்போர்ட்டு மற்றும் டோமினிக் கூப்பர் ஆகியோருடன் பெக்கி கார்ட்டர் என்ற கதாபாத்திரத்தில் ஹேலி அட்வெல் நடித்துள்ளார்.
# தயோயூரிக் அமிலம்

**தயோயூரிக் அமிலம்** (*Thiouric acid*) C<sub>5</sub>H<sub>4</sub>N<sub>4</sub>O<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.மிகச் சரியாக சொல்வதென்றால் இதை 6-தயோயூரிக் அமிலம் என்பார்கள். இது அசாதயோபிரின், மெர்காப்டோபியூரின் மற்றும் டியோகுவானைன் ஆகிய நோய்த்தடுப்பு மருந்துகளின் முக்கிய செயலற்ற வளர்சிதை மாற்றமாகும்.  
}}
# தேசிய அங்கீகார வாரியம்

**தேசிய அங்கீகார வாரியம்** (*National Board of Accreditation*) என்பது இந்தியாவில் உள்ள உயர்கல்வி நிறுவனங்களின் அங்கீகாரத்திற்குப்பொறுப்பான இரண்டு முக்கிய அமைப்புகளுள் ஒன்றாகும். தேசிய அங்கீகார வாரியம், தொழில்நுட்பத் திட்டங்கள், பொறியியல் மற்றும் மேலாண்மைத் திட்டங்களுக்கு அங்கீகாரம் அளிக்கும் அமைப்பாக உள்ளது. வாசிங்டன் ஒப்பந்தத்தின் முழு உறுப்பினர் இந்த அவை உள்ளது.
# தேசிய அங்கீகார வாரியம்

## வரலாறு

தேசிய அங்கீகார வாரியம் தொழில்நுட்ப கல்விக்கான அகில இந்தியத் தொழில்நுட்பக் கல்விக் குழுவினால் 1994ல் தோற்றுவிக்கப்பட்டது. இந்த வாரியம் 2010 முதல் தன்னாட்சி அமைப்பாக இயங்குகிறது. 2014-ல் வாசிங்டன் ஒப்பந்தத்தில் முழு உறுப்பினர் தகுதி வழங்கப்பட்டது.
# தேசிய அங்கீகார வாரியம்

## அங்கீகாரம் பெற்ற திட்டங்கள்

தேசிய அங்கீகார வாரியம் கல்வித் திட்டங்களுக்கு அங்கீகாரம் அளிக்கிறது. இதில் பட்டயம், இளநிலை மற்றும் முதுநிலை தொழில்நுட்ப கல்வித் திட்டங்கள் அடங்கும். அங்கீகாரம் பெற்ற துறைகளில் பொறியியல் மற்றும் தொழில்நுட்பம், மேலாண்மை, மருந்தகம், கட்டிடக்கலை, பயன்பாட்டுக் கலை மற்றும் கைவினைப்பொருட்கள், கணினி பயன்பாடுகள் விருந்தோம்பல் மற்றும் சுற்றுலா மேலாண்மை ஆகியவை அடங்கும்.  
அங்கீகாரம் தன்னார்வமாக இருந்தாலும், 2017-ல் அகில இந்தியத் தொழில்நுட்பக் கல்வி குழு ஒரு கல்வி நிறுவனத்தில் குறைந்தபட்சம் கற்பிக்கப்படும் பாதி திட்டங்களுக்கு அங்கீகாரம் பெறத் தவறிய நிறுவனங்களுக்கு அனுமதி வழங்காது என்று அறிவித்தது.
# தேசிய அங்கீகார வாரியம்

## மேலும் பார்க்கவும்

- பல்கலைக்கழக மானியக் குழு (இந்தியா), உயர் கல்வி தொடர்புடைய அமைப்பு
# திருநின்றவூர் ஏரி

**திருநின்றவூர் ஏரி** (*Tiruninravur Lake*) என்பது இந்தியாவின் சென்னை திருவள்ளுர் மாவட்டம், திருநின்றவூரில் 330 எக்டேர் பரப்பளவில் பரந்து விரிந்திருக்கும் ஏரியாகும். இது சென்னை நகரின் மேற்குப் பகுதியில் உள்ள மிகப்பெரிய ஏரிகளில் ஒன்றாகும். ஈசா ஏரி என்ற பெயராலும் அழைக்கப்படும் இந்த ஏரி 700 ஏக்கர் விளை நிலங்களுக்கான ஆதாரமாக ஏரி உள்ளது.  
இந்த ஏரியினை 50 மில்லியன் செலவில் மீட்டமைக்க கடந்த 2017ம் ஆண்டு அரசுக்கு கருத்துரு அனுப்பப்பட்டது.
# உயர்கல்வித் துறை (இந்தியா)

**உயர்கல்வித் துறை** (Department of Higher Education (India)) என்பது கல்வித் துறை அமைச்சகத்தின் கீழ் உள்ள துறையாகும். இது இந்தியாவில் உயர்கல்வியை மேற்பார்வை செய்கிறது.  
பல்கலைக்கழக மானியக் குழு (யுஜிசி) சட்டம், 1956<nowiki/>இன் பிரிவு 3 இன் கீழ், இந்தியாவின் பல்கலைக்கழக மானியக் குழுவின் ஆலோசனையின்படி கல்வி நிறுவனங்களுக்கு நிகர்நிலைப் பல்கலைக்கழக தகுதியினை வழங்க இந்தத் துறைக்கு அதிகாரம் உள்ளது.
# உயர்கல்வித் துறை (இந்தியா)

## அமைப்பு

இந்தத் துறை எட்டு பிரிவுகளாக பிரிக்கப்பட்டுள்ளது.மேலும் இந்த துறையின் பெரும்பாலான பணிகள் இந்த துறையின் கீழ் உள்ள 100க்கும் மேற்பட்ட தன்னாட்சி நிறுவனங்கள் மூலம் கையாளப்படுகின்றன.  
- பல்கலைக்கழகம் மற்றும் உயர் கல்வி; சிறுபான்மையினர் கல்வி
- பல்கலைக்கழக மானியக் குழு (யுஜிசி)
- இந்தியச் சமூக அறிவியல் ஆராய்ச்சி கழகம்
- இந்திய வரலாற்று ஆராய்ச்சி கழகம்
- இந்தியத் தத்துவ ஆராய்ச்சி குழுமம்
- 38 மத்தியப் பல்கலைக்கழகங்கள் (இந்தியக் குடியரசுத் தலைவரால் பிறப்பிக்கப்பட்ட அவசரச் சட்டத்தின் மூலம் 15.01.2009 இல் நிறுவப்பட்ட 15 புதிய மத்தியப் பல்கலைக்கழகங்கள் உட்பட)
- இந்திய மேம்பாட்டுக் கல்வி நிறுவனம், சிம்லா
- அகில இந்திய உயர்கல்வி ஆய்வு
- தொழில்நுட்ப கல்வி
- அகில இந்தியத் தொழில்நுட்பக் கல்வி குழு
- கட்டிடக்கலை குழுமம்
- 5 இந்தியத் தகவல் தொழில்நுட்பக் கழகங்கள் (அலகாபாத், குவாலியர், ஜபல்பூர் மற்றும் காஞ்சிபுரம், கர்னூல்)
- 23 இந்தியத் தொழில்நுட்பக் கழகங்கள்
- 7 இந்திய அறிவியல் கல்வி மற்றும் ஆராய்ச்சி நிறுவனம்
- 20 இந்திய மேலாண்மை கழகங்கள்
- 31 தேசிய தொழினுட்பக் கழகங்கள் (NITகள்)
- 3 இந்தியக் கட்டிடக்கலை பள்ளிகள்
- 4 தேசிய தொழில்நுட்ப ஆசிரியர்களின் பயிற்சி மற்றும் ஆராய்ச்சி நிறுவனங்கள்
- பயிற்சி / நடைமுறை பயிற்சிக்கான 4 பிராந்திய வாரியங்கள்
- நிர்வாகம் மற்றும் மொழிகள்
- சமசுகிருத துறையில் மூன்று மத்திய பல்கலைக்கழகங்கள், மத்திய சமடுகிருதப் பல்கலைக்கழகம், புது தில்லி, சிறீ இலால் பகதூர் சாசுதிரி தேசிய சமசுகிருதப் பல்கலைக்கழகம், புது தில்லி மற்றும் தேசிய சமசுகிருதப் பல்கலைக்கழகம், திருப்பதி
- கேந்திரிய இந்தி சன்ஸ்தான், ஆக்ரா
- ஆங்கிலம் மற்றும் வெளிநாட்டு மொழிகள் பல்கலைக்கழகம், ஐதராபாத்
- உருது மொழி மேம்பாட்டுக்கான தேசிய குழுமம்
- சிந்தி மொழி மேம்பாட்டுக்கான தேசிய குழுமம்
- மூன்று துணை அலுவலகங்கள்: மத்திய இந்தி இயக்குநரகம், புது தில்லி; அறிவியல் மற்றும் தொழில்நுட்ப சொற்களுக்கான குழுமம், புது தில்லி; மற்றும் இந்திய மொழிகளின் நடுவண் நிறுவனம், மைசூர்
- தொலைதூரக் கல்வி மற்றும் உதவித்தொகை
- இந்திரா காந்தி தேசிய திறந்தநிலை பல்கலைக்கழகம்
- யுனெஸ்கோ, சர்வதேச ஒத்துழைப்பு, புத்தக விளம்பரம் மற்றும் பதிப்புரிமை, கல்விக் கொள்கை, திட்டமிடல் மற்றும் கண்காணிப்பு
- ஒருங்கிணைந்த நிதிப் பிரிவு.
- புள்ளியியல், ஆண்டுத் திட்டம் மற்றும் உள்ளடக்க மேலாண்மை நிறுவனம்
- நிர்வாக சீர்திருத்தம், வடகிழக்கு பகுதி, பட்டியல் இனத்தவர்/பழங்குடியினர்/இதர பிற்படுத்தப்பட்டோர்
# உயர்கல்வித் துறை (இந்தியா)

## பிற

- தேசிய கல்வித் திட்டமிடல் மற்றும் மேலாண்மைப் பல்கலைக்கழகம், புதுடில்லி.
- தேசிய புத்தக அறக்கட்டளை
- சிறுபான்மை கல்வி நிறுவனங்களுக்கான குழு
- தேசிய கல்வி ஆராய்ச்சி மற்றும் பயிற்சிக் குழு
- நடுவண் இடைநிலைக் கல்வி வாரியம்
- கேந்திரிய வித்யாலயா
- ஜவஹர் நவோதயா வித்தியாலயம்
- தேசிய திறந்தநிலைப் பள்ளி நிறுவனம்
- நடுவண் திபெத்து பள்ளி நிர்வாகம்
- தேசிய ஆசிரியர் நல நிறுவனம்
- கல்வி ஆலோசனை இந்தியா நிறுவனம் (பொதுத் துறை)
# பொட்டாசியம் பைபுளோரைடு

**பொட்டாசியம் பைபுளோரைடு** (*Potassium bifluoride*) KHF<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொட்டாசியம் நேர்மின் அயனியும் பை புளோரைடு எதிர்மின் அயனியும் சேர்ந்து இச்சேர்மம் உருவாகிறது. நிறமற்று காணப்படும் இதை கண்ணாடியை அறுக்கப் பயன்படுத்துகிறார்கள். அறுப்பானாகவும் பொருள்களை தூய்மையாக்கவும் பயன்படுவதால் வணிக முக்கியத்துவம் கொண்ட வேதிப்பொருளாக பொட்டாசியம் பைபுளோரைடு பார்க்கப்படுகிறது.
# பொட்டாசியம் பைபுளோரைடு

## தயாரிப்பு

பொட்டாசியம் கார்பனேட்டு அல்லது பொட்டாசியம் ஐதராக்சைடை ஐதரோபுளோரிக் அமிலத்துடன் சேர்த்து வினைபுரியச் செய்து இதை தயாரிக்கலாம். எட்மண்டு பிரேமி முதன் முதல் இந்த உப்பை தயாரித்தார்.
:2 HF + KOH → KHF<sub>2</sub> + H<sub>2</sub>O
மேலும் இரண்டு சமமான ஐதரசன் புளோரைடுடன் KH<sub>2</sub>F<sub>3</sub> (CAS#12178-06-2, m.p.&nbsp;71.7 C) உற்பத்தியாகிறது.
:2 HF + KHF<sub>2</sub> → KH<sub>2</sub>F<sub>3</sub>
KHF<sub>2</sub> வெப்பச் சிதைவுக்கு உட்பட்டு ஐதரசன் புளோரைடைக் கொடுக்கிறது.
:KHF<sub>2</sub> → HF + KF